‘สิเนหา มนตรา ลานนา’
&#8220;สิเนหา มนตรา ลานนา&#8221; สุดยอดนวนิยายจากปลายปากกาของ บัณฑูร ล่ำซำ ประธานกรรมการและประธานเจ้าหน้าที่บริหาร ธนาคารกสิกรไทย จะได้ฤกษ์เปิดตัวให้นักอ่านได้ยลในสัปดาห์หน้า
15 พ.ค. 2556

“สิเนหา มนตรา ลานนา” สุดยอดนวนิยายจากปลายปากกาของ บัณฑูร ล่ำซำ ประธานกรรมการและประธานเจ้าหน้าที่บริหาร ธนาคารกสิกรไทย จะได้ฤกษ์เปิดตัวให้นักอ่านได้ยลในสัปดาห์หน้า
นิยายรักจากน้ำหมึก (จริงๆ) ของคุณปั้น จะดุเด็ดเผ็ดร้อน ดราม่าขนาดไหนต้องติดตามอ่านกัน แอบรู้มาว่าพระเอกมีคนเดียว แต่นางเอกมีหลายคน ซึ่งต้นฉบับสุดคลาสสิก เพราะคุณปั้นเขียนทุกแผ่นด้วยลายมือตัวเอง จากนั้นก็ส่งให้เลขาฯ พิมพ์เก็บใส่ไฟล์เพื่อความสะดวกในการจัดพิมพ์ และต้นฉบับนี้คุณปั้นจะเก็บรักษาไว้
งานเปิดตัวนิยายรักมหัศจรรย์พันลึกนี้ จะจัดขึ้นที่ธนาคารกสิกรไทย สำนักงานใหญ่ ราษฎร์บูรณะ เป็นไปตามคอนเซปต์ของคุณปั้น คือ สมาร์ท ประหยัด หากจะจัดงานอีเวนต์อะไรก็ตาม ให้คิดใช้สถานที่ของธนาคารเองก่อน หากเป็นงานร่วมมือกับพันธมิตรจึงจะจัดที่อื่นได้
ฉะนั้น เพื่อเป็นตัวอย่างที่ดี งานเปิดตัวหนังสือก็จะทำที่แบงก์เช่นกัน 
แหม...ไม่หลุดคอนเซปต์จริงๆ